અમદાવાદ: અમદાવાદ મ્યુનિસિપલ કોર્પોરેશનમાં ૨૦૧૪-૧૫ કરતા આ વર્ષમાં વિવિધ હેડ હેઠળ જે બજેટ ફાળવ્યુ હતુ.તેમાં રેવન્યૂ અને કેપિટલ ક્ષેત્રે ૭૦૦ કરોડનો વધુ ખર્ચ થયો છે. તેમ પ્રવિણ પટેલે જણાવ્યું હતુ. વિપક્ષ દ્રારા મ્યુનિસિપલ કોર્પોરેશનમાં વર્ષ ૨૦૧૫-૧૬ માટે ફાળવાયેલા બજેટની રકમ પુરી વપરાઈ નથી તેવા આક્ષેપના જવાબમાં જણાવ્યું હતુ કે વિપક્ષને માત્ર વિરોધ કરવા સિવાય વિકાસકામો દેખાતા નથી. ગત વર્ષે મ્યુ. કોર્પોરેશન દ્વારા એપ્રિલથી નવેમ્બર દરમિયાન રેવન્યુ ક્ષેત્રે ૧૨૬૫ કરોડ વપરાયા હતા. જે આ વર્ષે આ સમયમાં જ ૧૫૭૨ કરોડ વપરાયા છે. જ્યારે કેપિટલ ક્ષેત્રે ગત વર્ષે ૧૦૩૫ કરોડ વપરાયા હતા જે આ વખતે ૧૪૩૮ કરોડ વપરાયા છે. આમ બંને ક્ષેત્રે અનુક્રમે ૩૦૫ અને ૪૦૩ કરોડ વધુ વપરાયા છે.